वीडियो देख भड़के यूजर्स, बोले- ऐसे रहती हैं इंडियन मैरिड वुमन?
Bollywood Actress Kiara Advani Video Goes Viral; Follow Bollywood & Hindi Movies News, Latest Analysis On Dainik Bhaskar  बॉलीवुड एक्ट्रेस कियारा आडवाणी अपनी शादी के बाद से लगातार सुर्खियों में बनी हुई हैं।
बॉलीवुड एक्ट्रेस कियारा आडवाणी अपनी शादी के बाद से लगातार सुर्खियों में बनी हुई हैं। हाल ही में उन्होंने मुंबई के एक इवेंट में शिरकत की, जिसका एक वीडियो सामने आया है। इस वीडियो में कियारा रेड कार्पेट पर ग्लैमरस लुक में दिखाई दीं। हालांकि, नई दुल्हन का ये लुक कई लोगों को पसंद नहीं आया और उन्होंने कियारा को ट्रोल करना शुरू कर दिया।
रेड आउटफिट में दिखीं कियारा 
इस वीडियो में कियारा रेड हाई स्लिट ऑफ-शोल्डर गाउन में पोज देती हुई नजर आ रही हैं। लाइट मेकअप और गोल्डन हील्स के साथ उन्होंने इस लुक को कम्पलीट किया, लेकिन उन्हें बिना सिंदूर और मंगलसूत्र में देख कर यूजर्स उनकी जमकर क्लास लगा रहे हैं। एक यूजर ने कमेंट करते हुए लिखा,' क्या दिक्कत है अगर इंडियन मैरिड वुमन की तरह सिंदूर, चूड़ा पहने तो, करीना कपूर भी साड़ी और सिंदूर में रहती हैं, कितनी गॉरजस लगती हैं'। तो वहीं दूसरे ने लिखा, 'शादी के बाद ऐसे रहती हैं इंडियन मैरिड वुमन?' ऐसे ही कई लोगों ने इस ड्रेस को कियारा के रिसेप्शन वाली ड्रेस से बेहतर बताया है।
7 फरवरी को हुई है कियारा और सिद्धार्थ की शादी
बता दें, कियारा और सिद्धार्थ मल्होत्रा ने 7 फरवरी 2023 को जैसलमेर के 'सूर्यगढ़ पैलेस' में शादी की थी। उन्होंने शादी में इंडस्ट्री के कुछ ही दोस्तों को आमंत्रित किया था, लेकिन बाद में दिल्ली और मुंबई में दो रिसेप्शन रखे थे। हाल ही में कपल को शादी के बाद एक इवेंट में साथ देखा गया था, जहां दोनों एक-दूसरे को गले लगते हुए नजर आए थे। इस दौरान स्टेज पर कियारा ने अपनी शादी के दौरान के समय का एक किस्सा भी सुनाया था। उन्होंने बताया कि आखिर शादी के समय वो क्या महसूस कर रही थीं।
